open-index/open-wikipedia-markdown huggingface dataset:
שמואל איינשטיין

ממוזער|הרב איינשטיין
הרב **שמואל איינשטיין** (כ"ג בחשון תרפ"ט נובמבר 1928 - כ"ג בניסן תשע"ז 19 באפריל 2017) היה ראש ישיבת פוניבז' לצעירים.

## ביוגרפיה
נולד במנהיים שבדרום גרמניה למשה, בחודש טבת תש"ג הם עברו לשווייץ, ודרו בתחילה כפליטים אצל משפחה גויה, ולאחר שבועיים עברו למוסד לפליטים בבזל, שם הוא שהה עם אחיו התאום, אך באותם ימים התעוררו בעיות עם הכשרות במקום, ולכן הועברו אחרי תקופה למוסד חרדי בעיר בעלבן של משפחת אשר, כשגדל חיפש מקום תורה והחליט להגיע לישיבת עץ חיים בעיר מונטרה בראשותו של הרב שלמה בוצ'קו, שם למד אצל הרב אהרן יהודה לייב שטינמן.

בערב ראש השנה תש"ו עלה לארץ ישראל במסגרת עליית הנוער והתגורר במחנה בעתלית, אחרי יום כיפור עבר למחנה של אגודת ישראל, בחשון תש"ו הלך ללמוד תורה בישיבת פוניבז' בבני ברק, ולמד ביחד עם הרב יעקב אדלשטיין.

בשבט תשי"ד התחתן עם מרים בתו של הרב משה הכהן אילוביצקי, שהיה ממקורבי ותלמידי החזון איש.

בשנת תשי"ט התמנה על ידי הרב מפוניבז' לכהן כר"מ לשיעור ב' בישיבת פוניבז' לצעירים, והחשיב את עצמו כתלמידו של ראש הישיבה הרב שטיינמן. לאחר פטירתו של הרב ליפקוביץ בשנת תשע"ב התמנה לראש הישיבה, מאז התחיל באמירת שיחות ובקביעת מסכתות וסדרי הישיבה. בחורף תשע"ו חדל ממסירת שיעורים יומיים בישיבה, בשל חולשה, אך המשיך להגיע לישיבה מדי יום לתפילות ולאמירת שיחות.

בשנת תש"כ התחיל להתעסק עם תורתו של רבי עקיבא איגר, ודלה מכתבי ידו לההדירם ולהוציאם לאור עולם בהדרם, בהתחלה זה יצא כחוברות, ובשנת תשכ"ט הוציא את המהדורה הראשונה של הספר 'כתב וחותם' לרבי עקיבא איגר, בסופו צירף חידושים מרבו הרב שטינמן בשם אגלי צפון. נחשב כמומחה בתחום הדפסת כתבי היד של רבי עקיבא איגר.

בשבת שירה תשע"ז עבר אירוע מוחי וגופו נחלש לפני חג הפסח התאשפז עד לפטירתו בכ"ג בניסן תשע"ז.

## קישורים חיצוניים
* ראש ישיבת פוניבז' לצעירים: הגאון רבי שמואל איינשטיין זצ"ל באתר חדרי חרדים
* מראות מחיי הגאון רבי שמואל איינשטיין זצ"ל באתר בחדרי חרדים

קטגוריה:ראשי ישיבות קטנות
קטגוריה:ראשי ישיבה ליטאים בישראל
קטגוריה:רבני ישיבת פוניבז'
קטגוריה:אנשי העלייה החמישית
קטגוריה:בני ברק: רבנים
קטגוריה:אישים הקבורים בבית הקברות פוניבז'
קטגוריה:ישראלים שנפטרו ב-2017
גארי כהן (בנקאי)

**גארי דייוויד כהן** (באנגלית: **Gary David Cohn**; נולד ב-27 באוגוסט 1960) הוא בנקאי השקעות יהודי-אמריקאי ודמות פוליטית. כיהן כיועץ הכלכלי הבכיר לנשיא דונלד טראמפ ועמד בראש המועצה הלאומית לכלכלה של ארצות הברית מ-20 בינואר 2017 ועד 6 במרץ 2018. החליפו בתפקיד לורנס קודלו. לפני כן היה המנכ"ל ומנהל התפעול הראשי (COO) של גולדמן זקס מ-2006 עד 2017. כהן הוא חבר המפלגה הדמוקרטית ומחזיק בעמדות מתונות, אך תרם גם לפוליטיקאים רפובליקנים.

כהן, אשר ירש בתפקידו את ג'פרי זיאנטץ, נחשב לאחד הקולות המשפיעים לאורך תקופת שירותו בממשל טראמפ, הן מבחינה כלכלית והן מבחינה פוליטית. ב-6 מרץ 2018 הגיש כהן את התפטרותו, זאת לאחר החלטתו של טראמפ להטיל מכסים על ייבוא של אלומיניום ופלדה.

כהן נולד למשפחה יהודית שהגיעה ממזרח אירופה, בנם של ויקטור ואלן כהן. הוא אובחן בדיסלקסיה בגיל צעיר ועבר ארבעה בתי ספר שונים עד כיתה ו'. סיים תואר ראשון בבית הספר לעסקים של אמריקן יוניברסיטי.

כהן נשוי ולו שלוש בנות. מתגורר בניו יורק.

## קישורים חיצוניים
* 

## הערות שוליים

קטגוריה:אמריקאים ילידי אוהיו
קטגוריה:קליבלנד: אישים
קטגוריה:בוגרי אמריקן יוניברסיטי
קטגוריה:נדבנים יהודים אמריקאים
קטגוריה:מנהלים אמריקאים
קטגוריה:עובדי גולדמן זקס
קטגוריה:סגל הבית הלבן
קטגוריה:נשיאות דונלד טראמפ: אישים שפרשו או הודחו
קטגוריה:מנהלים יהודים
קטגוריה:אמריקאים שנולדו ב-1960
לאוניד מיכלסון

**לאוניד** ויקטורוביץ' **מיכלסון** (ברוסית: **Леонид Михельсон**; נולד ב-11 באוגוסט 1955) הוא איש עסקים יהודי-רוסי, יו"ר ומנכ"ל חברת הגז הרוסית נובאטק.

לפי המגזין בלומברג ב-2021, נאמד הונו האישי ב-33.6 מיליארד דולר והוא האדם העשיר ברוסיה, ו-39 מבין עשירי העולם. 

## קורות חיים
נולד בקספיסק למשפחה יהודית, לאחר שסיים לימודי הנדסה אזרחית תעשייתית במכון סמארה להנדסה אזרחית ב-1977 החל לעבוד כמהנדס בחברה במחוז טיומן באורל, ובהמשך כמנהל עבודה בחברת בנייה. אחד הפרויקטים הראשונים שלו היה צינור הגז בין שדה הגז אורנגוי  לעיר צ'ליאבינסק.

ב-1985 מונה למהנדס הראשי של חברת "ריאזאנטרובופרובודסטרוי" (Рязаньтрубопроводстрой; מילולית: חברת בניית הצנרת של ריאזאן) וב-1987 מונה כמנכ"ל "קויבישבטרובופרובודסטרוי" (Куйбышевтрубопроводстрой; מילולית: חברת בניית הצנרת של קויבישב, היא סמארה). ב-1991 הייתה החברה בקויבישב אחת הראשונות שעברה הפרטה במסגרת פירוק ברית המועצות.

לאחר ההפרטה המשיך מיכלזון בתפקידו כמנכ"ל החברה ששמה שונה אז ל"נובה". באוקטובר 1994 התמנה למנכ"ל חברת ההחזקות של נובה, "נובהפיניבסט" (Новафининвест), שנודעה לימי כ"נובאטק".

מיכלסון מחזיק ב-57.5% מבעלות חברת הפטרוכימיה ועיבוד הגז "SIBUR"  המפעילה 26 אתרי ייצור ברחבי רוסיה ובניין המטה שלה שוכן בבירה מוסקבה.

## קישורים חיצוניים

## הערות שוליים

קטגוריה:אנשי עסקים יהודים רוסים
קטגוריה:מיליארדרים יהודים רוסים
קטגוריה:מנהלים
קטגוריה:רוסים שנולדו ב-1955
ג'ון ויסלר

**ג'ון ויסלר** (באנגלית: **John E. Wissler**) הוא קצין בדימוס בדרגת לוטננט גנרל בחיל הנחתים של ארצות הברית, שירת כמפקד פיקוד כוחות חיל הנחתים.

## ביוגרפיה
ויסלר נולד בבסיס חיל הנחתים פנדלטון שבקליפורניה, בן לאב ששירת בחיל הנחתים. הוא נדד עם משפחתו בעקבות מקומות השירות של אביו, עד שהמשפחה השתקעה בעיר ברוקלין פארק שבמינסוטה.

ב-1978 סיים לימודי הנדסה באקדמיה הימית של ארצות הברית והתגייס לחיל הנחתים. שירת במחלקת הנדסה קרבית ובגדוד תמיכה לוגיסטית והשתתף במבצע טופר העיט. שימש סגן מפקד פלוגת הנדסה בגדוד הנחתים הראשון, מפקד פלוגת מפקדה ופלוגת הנדסה בגדוד. הוצב בהונדורס יחד עם הפלוגה. שירת כסגן מפקד טייסת התמיכה 172 באוקינאווה ופיקד על גדוד ההנדסה הקרבית השני בדיוויזיית הנחתים השנייה. בשנים 2004–2006 פיקד על גדוד התובלה השני שתמך בפריסת כוח המשלוח השני של חיל הנחתים במהלך מלחמת עיראק. פיקד על גדוד המשלוח השני של הנחתים.

תפקידי המטה שלו כללו בין השאר ראש קבוצת התכנון לנחיתה האמפיבית של חיל הנחתים במלחמת המפרץ, עוזר לנשיא ארצות הברית בשנים 1991–1993. קצין אג"ם בטייסת 17 של כנף הנחתים הראשונה, קצין ההנדסה של דיוויזיית הנחתים השנייה, ראש ענף תכנון במטה חיל הנחתים, ועוזרו הצבאי של סגן מזכיר ההגנה של ארצות הברית. בתפקידו זה הוצב בעיראק למשך חודשיים על מנת ללמוד את מצב המערכה במסגרת הדיונים במטות המשולבים על פריסת הכוחות המחודשת של ארצות הברית במדינה.

ב-2013 מונה למפקד כוח המשלוח השלישי של חיל הנחתים ועל מפקדת כוחות חיל הנחתים ביפן. בתקופה זו מונה למפקד כוח משימה לסיוע במאמצים ההומניטריים של פיקוד האוקיינוס השקט של ארצות הברית בעקבות טייפון האיאן שפגע בפיליפינים ב-2013, ובעקבות רעידת האדמה בנפאל ב-2015. במהלך המבצע בנפאל נהרגו שישה מחיילי הנחתים בהתרסקות מסוק.

ב-2014 פתח מבקר משרד ההגנה בחקירה נגד ויסלר ומצא כי פעל שלא כראוי בניצול כספי מדינה לטובת נסיעות ושימוש בנהג ורכב צבאי. הוא המליץ לנקוט נגדו בצעדים משמעתיים.

באוקטובר 2015 מונה ויסלר למפקד פיקוד כוחות חיל הנחתים ושירת בתפקיד עד אוגוסט 2017. בספטמבר אותה שנה פרש מהשירות הצבאי.

ויסלר בעל תואר ראשון בהנדסה ימית מהאקדמיה הימית של ארצות הברית. בעל תואר שני בהנדסת תעשייה וניהול מהמכון הטכנולוגי של חיל האוויר. בוגר המכללה לפיקוד ומטה של חיל הנחתים והמכללה למטה של הכוחות המזוינים. שימש עמית במכון ברוקינגס.

## קישורים חיצוניים

*ביוגרפיה באתר חיל הנחתים

## הערות שוליים

קטגוריה:גנרלים בחיל הנחתים של ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי מדליית השירות המצוין של מחלקת ההגנה
קטגוריה:מלחמת המפרץ: אישים
סליפי פלויד

**אריק אוגוסטוס "סליפי" פלויד** (באנגלית: **Eric Augustus "Sleepy" Floyd**; נולד ב-6 במרץ 1960) הוא כדורסלן עבר אמריקאי ששיחק בעמדת הרכז בליגת ה-NBA בשנים 1982–1995.

## קריירה ככדורסלן

פלויד נולד בגסטוניה שבקרוליינה הצפונית. את הכינוי "סליפי" קיבל בכיתה ד', לאחר שאדם שצפה בו משחק כדורסל צעק לעבר המאמן "הוצא את הילד הזה מן המשחק. הוא ישן!". בתיכון התחרה כשחקן בית הספר האנטר האס בגסטוניה עיר מגוריו. בשנת הלימודים הלפני-אחרונה שלו, בשנת 1977, הוביל פלויד את בית הספר לזכייה באליפות התיכונים של קרוליינה הצפונית, לאחר שבגמר ניצחו את בית ספרו של ג'יימס וורת'י. הוא כיכב גם במדי אוניברסיטת ג'ורג'טאון, והוא חבר היכל התהילה של האתלטיקה באוניברסיטה.

במדי ג'ורג'טאון הצטיין בכל ארבע עונותיו. הוא הוביל את הקבוצה בממוצעי נקודות למשחק בשנים 1979, 1980, 1981 ו-1982, והיה קפטן בשנים 1981 ו-1982. הוא נבחר לחמישיית העונה ב"ביג איסט" ("Big East") בשנים 1980, 1981 ו-1982, ולחמישיית העונה בכל ארצות הברית בשנים 1981 ו-1982. פלויד, שהוביל את קבוצתו בממוצעי הנקודות לכל אורך שנותיו באוניברסיטה, הוא הקלע המוביל בתולדות הקבוצה גם כיום (2,304 נקודות).

פלויד נבחר בדראפט ה-NBA על ידי ניו ג'רזי נטס בבחירה ה-13 בדראפט ה-NBA 1982. במהלך עונת רוקי מאכזבת העבירו הנטס את פלויד ב עם מייקי ג'ונסון לגולדן סטייט ווריורס תמורת מייקל ריי ריצ'רדסון. פלויד פרח במהרה במדי הווריורס, ובעונתו הראשונה המלאה בקבוצה היו ממוצעיו עמה 16.5 נקודות למשחק. במהלך עונת  ממוצעיו היו הגבוהים בקריירה שלו, 19.5 נקודות למשחק, ושתי עונות מאוחר יותר היו ממוצעיו 18.8 נקודות ו-10.3 אסיסטים למשחק, והוא נבחר למשחק האולסטאר של ה-NBA.

בדצמבר 1987 הועבר בטרייד עם ג'ו בארי קארול ליוסטון רוקטס תמורת רלף סמפסון וסטיב האריס. פלויד שיחק 5 וחצי עונות במדי הרוקטס לפני שחתם כסוכן חופשי בסן אנטוניו ספרס ב-1993, שנה לפני שתי האליפויות הרצופות של הרוקטס. לאחר עונה אחת בסן אנטוניו חזר לניו ג'רזי נטס, והוא פרש ב-1995 לאחר שקלע בקריירה 12,260 נקודות ומסר 5,175 אסיסטים.

פלויד מחזיק בשיא הנקודות לרבע (29) ולמחצית (39) במשחק פלייאוף ב-NBA. את שני השיאים השיג במשחק הרביעי של חצי גמר המערב ב-1987 מול לוס אנג'לס לייקרס. פלויד קלע 12 זריקות רצופות מן השדה ברבע הרביעי, והוא סיים את המשחק עם 51 נקודות, ובכך מנע הפסד ב של הווריורס ליריבתם הלייקרס.

## אחרי קריירת הכדורסל

אחרי שפרש מה-NBA ניהל פלויד מסעדה במשך שלוש שנים, ופתח עסק ניהול כלכלי בפרברי יוסטון. בשנים 2004–2005 אימן קבוצת כדורסל לנערים בגסטוניה עיר הולדתו. בשנים 2013–2015 הועסק כ"שגריר מותג" בחברת כלי מיטה.

במרץ 2015 הצטרף לחברת "ג'ובסי-וובסי" (JobsyWobsy) כנשיא החברה. כחלק מהמוטל עליו מתוקף התפקיד פלויד נוסע ברחבי ארצות הברית ומפעיל סדנאות שמטרתן ללמד ילדים על חשיבות יושרה, עבודה קשה, ועל הצורך להיות מוכנים, בספורט ובחיי היום-יום.

## קישורים חיצוניים

## הערות שוליים

קטגוריה:אמריקאים ילידי קרוליינה הצפונית
קטגוריה:כדורסלני אוניברסיטת ג'ורג'טאון
קטגוריה:כדורסלני ניו ג'רזי נטס
קטגוריה:כדורסלני גולדן סטייט ווריורס
קטגוריה:כדורסלני יוסטון רוקטס
קטגוריה:כדורסלני סן אנטוניו ספרס
קטגוריה:משתתפי משחק האולסטאר של ה-NBA
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:בחירות דראפט של ניו ג'רזי נטס
קטגוריה:קרוליינה הצפונית: כדורסלנים
קטגוריה:אמריקאים שנולדו ב-1960
רנו Type IG

ממוזער|290px| רנו Type IG, טורפדו, שנת 1921
**רנו Type IG** (בצרפתית: **Renault Type IG**) היא מכונית משפחתית, מסוג טורפדו, מתוצרת יצרנית הרכב הצרפתית **[[רנו]]** אשר יוצרה בין השנים 1920–1921.

ממוזער|290px| רנו Type IG, שנת 1921

## תצורות
* סדאן
* קבריולה

## תמונות

קובץ:Renault Type IG Torpedo 4 1920-1921.JPG| רנו Type IG, טורפדו


## ראו גם
* רנו
* לואי רנו
* רנו Type A
* רנו Type B
* רנו Type C
* רנו Type D
* רנו Type E
* רנו Type G
* רנו Type E
* רנו Type EU
* רנו Type EF
* רנו Type AX
* רנו Type HG
* רנו Type II

## קישורים חיצוניים

## הערות שוליים

קטגוריה:מכוניות משפחתיות
קטגוריה:מכוניות קבריולה
IG
קטגוריה:דגמי מכוניות שהושקו ב-1920
קטגוריה:מכוניות צרפתיות
פול זרחן

**פול זרחן** (באנגלית: **Paul Zarchan**; נולד ב-12 באוקטובר 1944) הוא מהנדס ומרצה יהודי-אמריקאי. נחשב מומחה בתחום הטילים המונחים. עבד שנים רבות במשרד הביטחון הישראלי, וכמרצה במכון הטכנולוגי של מסצ'וסטס. חיבר ספרי לימוד רבים בתחום הטילים המונחים. 

## קורות חיים
זרחן בעל תואר ראשון (BSEE) מהסיטי קולג' של ניו יורק (1966) ותואר שני (MSEE) מאוניברסיטת קולומביה (1967) שניהם בהנדסת אלקטרוניקה.

בשנים 1973–1975 שימש מהנדס מחקר בכיר במשרד הביטחון (של ישראל) וכיועץ לטכניון.

בשנת 1975 החל לעבוד כמהנדס ביצרנית הנשק ריית'יאון. בריית'יאון פיתח את בקרת הטיסה וההנחיה של הטיל AIM-120 אמראם. בה בעת ביצע עבודות ביון בשיתוף עם משרד הפנים וסוכנות הביון האמריקאית לניצול חידושים סובייטים לטובת ריית'יאון. 

משנת 1985 עד 2001 הוא היה חבר ראשי בצוות הטכני במעבדת צ'ארלס סטארק דרייפר . מוקד עבודתו עבר מטילי איתור מכ"ם טקטיים להנחיית יירוט מבוסס-חלל. הוא מילא תפקיד מפתח בשינוי כמה מהיבטי ההדרכה והבקרה המקוריים של ניסוי Delta 180. חזר לתחום ההגנה מפני טילים לאחר מלחמת המפרץ ב-1991. 

משנת 2001 עד 2011 עבד במכון הטכנולוגי של מסצ'וסטס (MIT) ומשנת 2011 משמש כיועץ בכיר במעבדות MIT Lincoln . 

היה עורך ראשי וכיום עורך של "Journal of Guidance, Control, and Dynamics"  של האגודה האמריקאית לאווירונאוטיקה ואסטרונאוטיקה AIAA .

## פרי עטו
ספריו של זרחן נלמדים באקדמיה בקורסים מתקדמים, בהם:

* Tactical and Strategic Missile Guidance (Progress in Astronautics and Aeronautics, Vol 124) - 1990
* Fundamentals Of Kalman Filtering: A Practical Approach (Progress in Astronautics & Aeronautics) - published by the American Institute of Aeronautics and Astronautics. 2001


* רשימת הספרים של פול זרחן 

## קישורים חיצוניים

* דף אודות פול זרחן באתר הרשמי של AIAA 

## הערות שוליים

קטגוריה:סגל המכון הטכנולוגי של מסצ'וסטס
קטגוריה:בוגרי הסיטי קולג' של ניו יורק
קטגוריה:הנחיית טילים
קטגוריה:מהנדסים יהודים אמריקאים
קטגוריה:בוגרי אוניברסיטת קולומביה
קטגוריה:אמריקאים שנולדו ב-1944
אוליבר פ. סמית'

**אוליבר פרינס סמית** (באנגלית: **Oliver Prince Smith**;  26 באוקטובר 1893 – 25 בדצמבר 1977) היה גנרל אמריקאי יוצא חיל הנחתים של ארצות הברית.

## חיים מוקדמים ולימודים
סמית' נולד בעיירה מנארד שבטקסס, וגדל בצפון קליפורניה, לואיזיאנה. בשנים 1911-1916 למד באוניברסיטת קליפורניה בברקלי. במהלך לימודיו באוניברסיטה, השלים קורס קצינים במסגרת העתודה האקדמית של חיל הנחתים של ארצות הברית והוסמך כסג"ם. לאחר סיום לימודיו התגייס לחיל הנחתים.

## קריירה
בשנת 1917 התגייס סמית' לחיל הנחתים ועבר הכשרה כלוחם וקורס קציני חי"ר. סמית' שימש בשורת תפקידי פיקוד ומטה, ובכלל זה כמפקד מחלקה ופלוגה. בשנת 1931 עבר קורס קציני חי"ר מתקדם בבית הספר לחיל הרגלים של צבא ארצות הברית בפורט בנינג. בשנת 1941 פיקד על הגדוד ה-1 ברגימנט הנחתים ה-6. במלחמת העולם השנייה שימש כמפקד רגימנט הנחתים החמישי בקרב על קייפ גלוסטר שבבריטניה החדשה. לאחר מכן שימש סמית' כסגן מפקד דיוויזיית הנחתים הראשונה במהלך הקרב על פלליו ולאחריו מונה לסגן ראש מטה הארמייה העשירית ולחם בקרב אוקינאווה.בהמשך שימש כמפקד בסיס חיל הנחתים קוונטיקו. בשנת 1950 מונה למפקד דיוויזיית הנחתים הראשונה ופיקד עליה במהלך מלחמת קוריאה, בין היתר במהלך הקרב על אינצ'ון במהלך קרב מאגר צ'וסין. בשנת 1951 מונה למפקד בסיס חיל הנחתים פנדלטון. לאחר מכן שימש כמפקד כוחות הנחתים בזירת האוקיינוס האטלנטי. בשנת 1955 סיים את שירותו ופרש לגמלאות.

## קישורים חיצוניים

* 

## הערות שוליים

קטגוריה:אמריקאים ילידי טקסס
קטגוריה:ערכים שבהם תבנית בריטניקה אינה מתאימה
קטגוריה:גנרלים בחיל הנחתים של ארצות הברית
קטגוריה:קצינים אמריקאים במלחמת העולם השנייה
קטגוריה:אנשי הכוחות המזוינים של ארצות הברית במלחמת קוריאה
קטגוריה:מעוטרי כוכב הכסף
קטגוריה:מעוטרי צלב השירות המצוין
קטגוריה:מעוטרי כוכב הארד
קטגוריה:אמריקאים מעוטרי אות לגיון ההצטיינות
קטגוריה:מעוטרי מדליית השירות המצוין של מחלקת ההגנה
קטגוריה:בוגרי אוניברסיטת קליפורניה בברקלי
קטגוריה:מפקדי דיוויזיית הנחתים הראשונה
קטגוריה:אמריקאים שנולדו ב-1893
קטגוריה:אמריקאים שנפטרו ב-1977
ארמיית הטנקים השלישית (ברית המועצות)

**ארמיית הטנקים השלישית** (ברוסית: **танковая армия я-3**) הייתה ארמיית שריון של הצבא האדום אשר לחמה במלחמת העולם השנייה. 

## היסטוריה
הארמייה הוקמה ב-25 במאי 1942 על בסיס הארמייה ה-58 שפורקה. כמפקד הארמייה מונה סמיון מלינקוב, והיא נכללה בחזית המערבית. באוגוסט היא תוגברה וכללה 508 טנקים ו-168 כלי רכב משוריינים אחרים כהכנה לקראת מתקפה נגד ארמיית הפאנצר השנייה. המתקפה הייתה אמורה להתחיל ב-19 באוגוסט אולם נדחתה ל-22 באוגוסט, ובפרק זמן קריטי זה הצליחו הגרמנים לתגבר את כוחותיהם. המתקפה החלה בהפצצה אווירית וארטילרית, שלאחריה תקפו כוחות הארמייה והצליחו להתקדם מרחק של 3 או 4 ק"מ. עם זאת, הגרמנים התגוננו היטב והמתקפה נבלמה. ב-19 בספטמבר מונה פאבל ריבאלקו למפקד הארמייה, והסטאבקה הציב אותה בעתודה. בינואר 1943 היא הוחזרה לקרבות כחלק מחזית וורונז', ויחד עמה לחמה במבצע אוסטרוגוזסק-רוסוסה כנגד כוחותיהן של הארמייה ההונגרית השנייה והארמייה האיטלקית השמינית, ומבצע וורונז'-קסטורנינסק כנגד הארמייה הגרמנית השנייה. בהמשך לחמה הארמייה בקרב חרקוב השלישי כחלק מהחזית הדרום-מערבית. הארמייה כותרה וספגה אבדות כבדות, וב-26 באפריל פורקה ועל בסיסה הוקמה הארמייה ה-57 אשר בהמשך הפכה להיות ארמיית המשמר המשוריינת השלישית.

## מפקדים
* סמיון מלינקוב (25 במאי 1942 – 19 בספטמבר 1942)
* פאבל ריבאלקו (19 בספטמבר 1942 – 26 באפריל 1943)

## קישורים חיצוניים
* ארמיית הטנקים השלישית 
* ארמיית הטנקים השלישית 

3
3
3
הרמן יונסון

**הרמן יונסון** (באיסלנדית: **Hermann Jónasson**; ) היה פוליטיקאי איסלנדי שכיהן מטעם המפלגה הפרוגרסיבית בארצו בשתי תקופות כהונה כראש ממשלת איסלנד. בין השנים 1944 – 1962 הוא היה מנהיג המפלגה הפרוגרסיבית.

## ראשית חייו
הרמן יונסון נולד בסקגפוירד (Skagafjörður) שבצפון איסלנד ליונס יונסון, חקלאי ונגר ולפאלינה ביורנסדוטיר. בשנת 1924 הוא הוסמך כעורך דין ובשנת 1945 הוא מונה להיות פרקליט בבית המשפט העליון.

## קריירה פוליטית
ב-1934 נבחר יונסון לאלת'ינגי (הפרלמנט האיסלנדי) וביולי אותה שנה נבחר להיות ראש ממשלת איסלנד, תפקיד בו הוא כיהן עד מאי 1942. כהונתו זו כללה את אחת התקופות הקשות ביותר בהיסטוריה של איסלנד. בשנים שלפני מלחמת העולם השנייה היה עליו להתמודד עם הלחצים התמידיים מגרמניה הנאצית ומהממלכה המאוחדת בנוגע לעמדתה הדיפלומטית של איסלנד. עם פרוץ המלחמה, עקב הכיבוש הגרמני של דנמרק נותקו הקשרים בין דנמרק לבין איסלנד ואיסלנד נאלצה לקחת על עצמה את השליטה המלאה על יחסי החוץ שלה שקודם לכן נוהלו על ידי דנמרק. ב-10 במאי 1940 כבשה בריטניה את איסלנד. בתחילת יולי 1941, על פי המלצת בריטניה, פנה יונסון בבקשה לנשיא ארצות הברית, פרנקלין דלאנו רוזוולט, שישלח את צבאו להגן על האי.

תקופת כהונתו השנייה של יונסון כראש הממשלה הייתה מיולי 1956 ועד דצמבר 1958. בבחירות הכלליות שנערכו ב-1956 איחדו המפלגה הפרוגרסיבית והמפלגה הסוציאל-דמוקרטית כוחות ויצרו את הברית האלקטורלית שנודעה בכינוי "ברית הפחד". בהקשר זה היה הפחד מפני מפלגת העצמאות הימנית. לאחר הבחירות הרכיבה ברית הפחד קואליציה בשיתוף "ברית העם". הייתה זו ממשלת השמאל הראשונה בתולדות איסלנד והיא נתקלה בקשיים מראשית כהונתה ולא פחות מכך, היא הייתה עוינת באופן יחסי ורחשה חוסר אמון כלפי ארצות הברית ושאר בנות בריתה מברית נאט"ו. עם כניסתו לתפקידו הוא הצהיר שנוכחות חיילים של ארצות הברית באיסלנד אינה דרושה עוד וכי הוא יפעל לפינוי הכוחות האמריקאיים. אולם למרות זאת, בפברואר 1958 דחה יונסון את הקריאה של ברית המועצות שאיסלנד תהיה נייטרלית ותפרוש מנאט"ו. נושא נוסף שהעסיק את יונסון היה זכויות הדיג. עם כניסתו לתפקידו כראש ממשלה הוא הצהיר שיפעל להרחבת תחום הדייג של איסלנד כדי לשפר את כלכלת האי. ביוני 1958 הצהיר יונסון על הרחבת אזורי הדיג של איסלנד מ-4 ל-12 מיל והוא עמד על כך למרות העימות על הממלכה המאוחדת.

הקואליציה של יונסון התפרקה בדצמבר 1958 על רקע דרישת הסוציליסטים והקומוניסטים לסובסידיות, להן סירבה מפלגתו של יונסון באופן נחרץ. בעקבות זאת הוקמה קואליציה חדשה, של מפלגת העצמאות והסוציאל-דמוקרטים, שנודעה כ"ממשלת השיקום" והאריכה ימים.

ליונסון יצא שם של אדם בעל רצון חזק ומזג סוער לעיתים. ידוע על מקרה בו הוא סטר לחבר האלת'ינגי מהמפלגה הסוציאליסטית. עם זאת, רחשו לו כבוד הן עמיתיו והן מתנגדיו והוא ייזכר בחיבה כאחד הפוליטיקאים הגדולים ביותר של איסלנד במאה ה-20.

## משפחתו
יונסון היה אביו של סטינגרימור הרמנסון שכיהן גם הוא כראש ממשלת איסלנד בשנות השמונים. נכדו, גודמונדור סטינגרימורסון, נבחר ב-2009 לאלת'ינגי.

ב-2007 הייתה דמותו של יונסון במרכזה של מחלוקת קלה, כאשר בדיקת סמני DNA הוכיחה שבמהלך שנות פעילותו הציבורית נולד לו ילד מחוץ לנישואים. עורך דין בשם לודוויק גיזוררסון טען במשך כמה שנים שהוא בנו של יונסון. לאחר שנים מספר של מאבקים משפטיים הוכח באמצעות בדיקת DNA שטענתו הייתה נכונה.

## קישורים חיצוניים

* מידע אודותיו באתר האלת'ינגי (הפרלמנט האיסלנדי) 

## הערות שוליים

קטגוריה:ראשי ממשלת איסלנד
קטגוריה:ילידי 1896
קטגוריה:נפטרים ב-1976
ואופס

**ואופס** (בספרדית: **Vaupés**) הוא אחד מ-32 המחוזות של קולומביה. המחוז נמצא בדרום-מזרח קולומביה והוא גובל במחוזות גואביארה וגואאיניה בצפון, בברזיל במזרח, במחוז אמסונאס בדרום ובמחוז קקטה במערב.

המחוז משתרע על שטח של 54,135 קמ"ר. במחוז מתגוררים כ-44,500 תושבים (הערכה ל-2017), והוא המחוז השני הכי פחות מאוכלס בקולומביה, אחרי גואאיניה. בירת המחוז היא מיטו.

## היסטוריה
לאחר קבלת העצמאות של רפובליקת קולומביה הגדולה מהאימפריה הספרדית בתחילת המאה ה-19 האזור נכלל תחילה בפרובינציית פופאיאן אך כעבור שנים ספורות נכלל במחוז בויאקה. לאחר פיצול הרפובליקה ב-1830 האזור נכלל ברפובליקת גרנדה החדשה והשתייך לטריטוריית קקטה. ב-1857 הרפובליקה הפכה לפדרלית והטריטוריה נכללה במדינת קאוקה. ב-1863 הרפובליקה הפכה לארצות הברית של קולומביה והמדינות המקוריות המשיכו להתקיים. ב-1886 ארצות הברית של קולומביה הפכה לרפובליקת קולומביה הלא-פדרלית והאזור נכלל במחוז קאוקה.

עד סוף המאה ה-19 האזור היה מיושב כמעט לגמרי על ידי שבטי ילידים, בעיקר דוברי שפות טוקאנואניות . באותה תקופה ובתחילת המאה ה-20 החלו לפעול באזור מיסיונים וכן החלו להפיק גומי מיערות הגשם באזור, מה שהוביל לגידול באוכלוסייה. ב-1910 פוצלה מן מחוז קאוקה הקומיסריה (יחידה דומה למחוז אך במעמד פחות יותר ותחת שליטה הדוקה יותר של השלטון המרכזי) של ואופס, שכללה את שטחי מחוזות ואופס, גואביארה וגואאיניה המודרניים. הבירה הראשונה של הקומיסריה הייתה קלמר בשטחי מחוז גואביארה המודרני, אך ב-1936 הבירה הועברה למיטו שזה עתה נוסדה.

ב-1963 פוצלה מן הקומיסריה קומיסריה נפרדת של גואאיניה וב-1977 פוצלה קומיסריה נוספת - הקומיסריה של גואביארה. ב-1991 שודרג מעמד הקומיסריה למחוז.

## כלכלה
כלכלת המחוז מסתמכת על חקלאות, הכוללת בין היתר גידול מניהוט, תירס, בננה ויאם, דייג, יערנות ותיירות.

## קישורים חיצוניים

* 
* 

## הערות שוליים

קטגוריה:קולומביה: מחוזות
קטגוריה:מדינות וטריטוריות שהוקמו ב-1991
אחמד עיד

**אחמד עיד** (בערבית: أحمد عيد; נולד ב-6 ביולי 1950 בדבורייה) הוא רופא מנתח ערבי ישראלי, פרופסור חבר לכירורגיה מטעם האוניברסיטה העברית בירושלים ומנהל המחלקה הכירורגית בבית החולים הדסה הר הצופים לשעבר. ביצע את השתלת הכבד המוצלחת הראשונה בישראל.
פרסם מעל 400 פרסומים מדעיים.

בשנת 2015 זכה לפרסום בישראל ובחו"ל לאחר שטיפל בנער שנפצע בפיגוע ובשנת 2017 השיא משואה ביום העצמאות.

## ביוגרפיה

נולד לסלימאן ועאיישה עיד, ולו שמונה אחים. למד בתיכון העירוני-ערבי בנצרת במגמה ביולוגית. לאחר שסיים תואר ראשון באוניברסיטה העברית בירושלים במתמטיקה ופיזיקה (בשנת 1972) פנה ללימודי רפואה (סיים בשנת 1978).
בשנים 1979–1980 עשה את הסטאז' בבית החולים הדסה.

בשנים 1987–1989 שימש כעמית קליני בכירורגיה של השתלות במאיו קליניק, שבמינסוטה, ארצות הברית ובשנת 1989 כרופא מבקר ביחידת ההשתלות של בית הספר לרפואה באוניברסיטת פיטסבורג, שבפנסילבניה, ארצות הברית. בשנת 1989 הפך למרצה מטעם הפקולטה לרפואה באוניברסיטה העברית בירושלים, חזר לעבוד בבית החולים הדסה ומאז כיהן שם במספר תפקידים: רופא בכיר ואחראי על יחידת ההשתלות (1989–1993), רופא ראשי במחלקה כירורגית וביחידת ההשתלות (1995-1993), מנהל מדור בפועל במחלקה כירורגית וביחידת ההשתלות, ברוטציה (2000-1995), ראש יחידת ההשתלות במחלקה לכירורגיה (קיבל את המינוי בשנת 2000). ניהל את המחלקה הכירורגית בבית החולים הדסה הר הצופים מ-2008 ועד 2018 (החליף בתפקיד את פרופ' הרברט פרוינד).

בשנת 1996 הביא לטיפול בישראל ילדים מבוסניה שנפצעו במלחמת האזרחים. בשנת 1998 התמנה לפרופסור חבר לכירורגיה באוניברסיטה העברית.

פרופ' עיד מדריך סטודנטים בבתי-החולים בבתי החולים בירושלים. תחומי העניין המקצועיים שלו הם: חינוך רפואי, כירורגיה של השתלות, כירורגיה של ניתוחי גסטרואנטרולוגיה, לבלב ודרכי מרה. עבר ההתמחות בכירורגיה והשתלמויות בכירורגיה מקרו־וסקולרית, לפרסקופיה.

בשנת 2017 הדליק משואה ביום העצמאות, דבר שעורר ביקורת בקרב חלק מהמגזר הערבי.

אב לחמישה ילדים, ארבעה מאשתו הראשונה ועוד בת מאשתו הנוכחית, לומניצה (לו). לומניצה היא נוצרייה מרומניה, רופאה מרדימה בבית החולים הדסה עין כרם.

## מלגות, מענקים, פרסים והוקרה
* קיבל מלגה שנתית לסטודנטים מצטיינים במהלך שנות לימודי הרפואה (1973–1979)
* זכה בפרס ע״ש שוסקין לסטודנט המצטיין בכירורגיה (1977)
* זכה במענק מחקר של קרן המחקר המשותפת של האוניברסיטה העברית והמרכז הרפואי הדסה (1985)
* קיבל את אות המופת לרופא של האגודה לרפואה ומשפט (2000)
* השיא משואה ביום העצמאות (2017).

## חברויות ציבוריות
* חבר הוועדה לעידוד תרומות איברים במגזר הערבי
* חבר המרכז הלאומי להשתלות
* חבר ארגון אדי

## קישורים חיצוניים
* הפרופיל של פרופ' אחמד עיד, באתר בית החולים הדסה 
* הפרופיל של פרופ' אחמד עיד, באתר LinkedIn 
* 
* 
* ערוץ הכנסת - אחמד עיד נבחר להדליק משואה ביום העצמאות ה-69 לישראל, באתר יוטיוב, 19 באפריל 2017
* יומן - פרופסור אחמד עיד בשעות שלפני הדלקת המשואה, 7 במאי 2017

## הערות שוליים

קטגוריה:רופאים ערבים ישראלים
קטגוריה:בוגרי האוניברסיטה העברית בירושלים
קטגוריה:ירושלים: אישים
קטגוריה:משיאי משואה ביום העצמאות: 2017
קטגוריה:כירורגים ישראלים
קטגוריה:מנהלים ישראלים
קטגוריה:סגל מרכז רפואי הדסה
קטגוריה:מדענים ישראלים
קטגוריה:סגל האוניברסיטה העברית בירושלים: רפואה
קטגוריה:בעלי תואר דוקטור לרפואה מהאוניברסיטה העברית בירושלים
קטגוריה:ישראלים שנולדו ב-1950
אוון ג'וניגקייט

**אוון ג'וניגקייט** (באנגלית: **Evan Jonigkeit**; נולד ב-18 בפברואר 1983) הוא שחקן קולנוע, טלוויזיה ותיאטרון אמריקאי, אשר מוכר בשל תפקידו בתור קפטן ג'ונתן צ'סטרפילד בדרמה ההיסטורית "פרונטיר" (אנ'), בתור וויל בסדרת הדרמה "מתוק ומר" ברשת Starz ובתור אלכסנדר דוונפורט בסדרת האימה של נטפליקס "ארכיון 81".

## ביוגרפיה
ג'וניגקייט נולד והתחנך במחוז באקס, פנסילבניה וסיים את לימודיו בבית הספר התיכון נאשימיני בשנת 2001. הוא התקבל לאוניברסיטת טמפל עם מלגת בייסבול אך פרש ממנה לאחר שאובחן עם דלקת גידים, והוא החל לעסוק בתיאטרון.

## קריירה
לאחר ששיחק בתיאטרון מקומי בפילדלפיה, ג'וניגקייט התקבל לסוכנות אמנים בניו יורק. הוא קיבל את הפריצה שלו בכך שכיכב במחזה "High" בברודוויי משנת 2011, אשר בסופו של דבר הוביל אותו לככב במחזה "אווזי השלג" בברודוויי לצד מרי-לואיז פארקר ב-2013.

בשנת 2014 גילם ג'וניגקייט את הדמות של נבל-העל טואד בסרט גיבורי-העל "אקס-מן: העתיד שהיה". באותה שנה הופיע בהופעות אורח בסדרות הטלוויזיה "האישה הטובה" ו"בנות".

בשנת 2015 כיכב בסרט האימה "בון טומהוק " לצד קורט ראסל ומת'יו פוקס.

בשנת 2016 הופיע בהופעות אורח בסדרות הטלוויזיה "ברוד סיטי"בקומדי סנטרל ו"קימי שמידט הבלתי שבירה" בנטפליקס בכיכובה של אלי קמפר, ובסרטים "כתבת אמריקאית" בכיכובה של טינה פיי ו"טלולה" לצד אליוט פייג'. באותה שנה החל לגלם דמות חוזרת בסדרת האנתולוגיה של נטפליקס "איזי" בתור מאט, והחל לגלם את קפטן ג'ונתן צ'סטרפילד בסדרת הדרמה ההיסטורית הקנדית "פרונטיר" של ערוץ דיסקברי שלאחר מכן הופצה בנטפליקס.

בשנת 2017 השתתף לצד אשתו בסרט "*Kate Can't Swim"*, בו שימש גם כמפיק בפועל.

בשנת 2018 החל לשחק את אחת הדמויות ראשיות בסדרת הדרמה "מתור ומר" ברשת Starz.

בשנת 2022 כיכב בסדרת האימה והמסתורין "ארכיון 81" בדמותו של סמואל ספייר/אלכסנדר דוונפורט, דייר בפנטהאוס בבניין "ויסר", שהנהיג בבניין כת מיסטית. הסדרה עלתה לסטרימינג של נטפליקס ב-14 בינואר וקיבלה ביקורת אוהדות לרוב.

## חיים אישיים
בשנת 2013 החל לצאת עם השחקנית זושה מאמט. הם נישאו ב-2 באוקטובר 2016.

## פילמוגרפיה

### קולנוע

### טלוויזיה

## קישורים חיצוניים

קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:אמריקאים שנולדו ב-1986
בנימין הובנר

**בנימין הובנר** (בגרמנית: **Benjamin Hübner**, נולד ב-4 ביולי 1989 בויסבאדן שבגרמניה המערבית) הוא כדורגלן עבר גרמני ששיחק בעמדת הבלם.

## קריירת מועדונים
הובנר גדל בויסבאדן, ושיחק במועדון המקומי והן ויסבאדן מגיל ילדות. במאי 2008 ערך הובנר את הופעת הבכורה שלו בקבוצה הבוגרת, כאשר היה בן 18. בעונה הבאה, 2008/09, הובנר כבר הפך לשחקן הרכב בקבוצה, ששיחקה בליגת ההבונדסליגה השנייה ונשרה לליגה השלישית בתום העונה. בעונת 2010/11 היו והן ויסבאדן והובנר קרובים להעפלה בחזרה לבונדסליגה השנייה, אך סיימו רק במקום הרביעי. בתום עונת 2011/12 עזב הובנר לראשונה את והן ויסבאדן לאחר 19 שנים במועדון, וחתם בו.פ.ר. אאלן מהבונדסליגה השנייה. הובנר שיחק במועדון שתי עונות, בהן סיימה הקבוצה במרכז הטבלה. בקיץ 2014 חתם הובנר באינגולשטאדט 04 ששיחקה אז בבונדסליגה השנייה. בעונת 2014/15 סייע הובנר לעליית אינגולשטאט לבונדסליגה מהמקום הראשון, כשהוא משתף פעולה עם אלמוג כהן, אלפרדו מוראלס ודנילו סוארס. בעונת 2015/16 המשיך הובנר להציג יכולת טובה, וסייע לאינגולשטאט לסיים במקום ה-11 בבונדסליגה עם 42 ספיגות, ההגנה הרביעית בטיבה בליגה.

בקיץ 2016 עזב הובנר את אינגולשטאט, וחתם בהופנהיים מהבונדסליגה. הובנר השתלב במהרה בקבוצה, ומשתף פעולה בהגנה עם סבסטיאן רודי, ניקלאס זולה, פאבל קדראבק וארמין ביצ'אקצ'יץ'. בעונת 2017/18 סיים הובנר עם הופנהיים במקום השלישי בליגה והבטיח את מקומה של הקבוצה בליגת האלופות. בהמשך, הרבה הובנר לסבול מפציעות, ובאוקטובר 2022 הכריז על פרישה מכדורגל.

## חיים אישיים
שני אחיו של בנימין הובנר, כריסטופר ופלוריאן, אף הם כדורגלנים מקצועיים. אביו, ברונו, מועסק באיינטרכט פרנקפורט כמנהל ספורטיבי.

## קישורים חיצוניים

קטגוריה:בלמי כדורגל גרמנים
קטגוריה:כדורגלנים גרמנים
קטגוריה:כדורגלני והן ויסבאדן
קטגוריה:כדורגלני ו.פ.ר. אאלן
קטגוריה:כדורגלני אינגולשטאדט 04
קטגוריה:כדורגלני הופנהיים
קטגוריה:גרמנים שנולדו ב-1989
רפאל אלאשוילי

חכם **רפאל אלאשוילי** (כ"ז בניסן ה'תרצ"ד, 12 באפריל 1934 - כ"ג בסיון ה'תשס"ה, 30 ביוני 2005) היה מן המנהיגים הרוחניים של יהדות גאורגיה בישראל.

## ביוגרפיה
נולד בעיר קולאשי שבאימרתי גאורגיה הסובייטית (צפון מערב גאורגיה) לחכם יוסף ורבקה אלאשווילי. אמו הייתה בתו של הרב אהרון בותרשווילי, המנהיג הרוחני של יהודי קולאשי וכל מערב גאורגיה. למד אצל חכם אהרון אלישעשווילי וחכם יוסף מודזגורשוילי.

עם סיום מלחמת העולם השנייה, עברו הוריו לעיר זוגדידי. בשנת תש"ח (1948) חזר חכם רפאל לקולאשי וגר אצל סבו הרב אהרון בותרשווילי. באותה תקופה למד אצל סבו ובהמשך נפתחה ישיבה לצעירים של חכם מישאל אג'יאשווילי, וחכם רפאל היה במחזור הראשון שלה. לאחר מכן למד אצל הרב יעקב דבראשוילי בכותאיסי.

בשנת ה'תשי"ג, (1953) התחתן עם דינה אלאשוילי, בשנת ה'תשי"ד הוא עבר לעיר גורי לשמש את הקהילה היהודית. באלול ה'תשי"ח חזר החכם רפאל לקולאשי על מנת להיות קרוב להוריו והתמנה לרב העיר במקום חכם יצחק מיכלאשוילי וחזן בבית הכנסת הגדול.

בי"ג באדר תשל"ב (28 בפברואר 1972) עלה חכם רפאל עם משפחתו והוריו לארץ והשתקע בשכונת חב"ד בלוד, ושירת את הקהילה כחזן. הבניין של בית הכנסת הגדול ליהדות גאורגיה בלוד הוקם בשנת תש"ן והוא שימש כרב בית הכנסת.

נפטר בכ"ג בסיון ה'תשס"ה (30 ביוני 2005). בהלווייתו שיצאה מביתו בשיכון חב"ד בלוד השתתפו אלפים מיהודי גאורגיה. ספדו לו חכם משה מיכאלשוילי, הרב אליהו בקשי דורון, הרב יוסף שיינין וראובן ריבלין. נטמן בבית העלמין החדש בלוד.

חכם רפאל השאיר אחריו 3 בנים ו-4 בנות. בנו הרב אברהם אלאשוילי הוא יושב ראש "מכון הספר - תפארת רפאל", ועורכם ומחברם של ספרים תורניים.

## פעולות לזכרו
בעיר לוד בה התגורר ופעל נקרא על שמו "רחוב חכם רפאל", והוקם בית מדרש "תפארת רפאל". בנו, הרב אברהם אלאשוילי, הקים את הוצאת הספרים "מכון הספר - תפארת רפאל", העוסקת בהוצאת חיבורים תורניים שוניים מהספרות התורנית. תחת מסגרת זו מפעיל הרב אברהם את "הוועדה להנחלת שולחן ערוך הרב", המקיימת מדי שנה מבחן בהלכות נבחרות בשולחן ערוך הרב.

## לקריאה נוספת
***לשון חכמים מרפא**, ספר המרכז חלק מדרשותיו. בהוצאת מכון הספר
* **החכם ששמר על הגחלת**, עיתון כפר חב"ד, גיליון 1147, א' בתמוז ה'תשס"ה

## קישורים חיצוניים
* תפארת רפאל - אתר לזכרו
* 
* בנימין ליפקין, איש על העדה באתר שטורעם, סיוון ה'תשס"ו
* 
*  איש על העדה - סרט תיעודי על חייו ופועלו, יוטיוב
*  חכם רפאל אלאשוילי בדברי תורה, יוטיוב
*  מורשת יהדות גיאורגיה (גאורגיה) סרטון מיוחד שהפיקו בני המשפחה במלאת שנה לפטירת הרב, יוטיוב
* יצחק בן-חורין, הרבי של גור עיתון מעריב, 4 במאי 1990
* 
* 

## הערות שוליים

קטגוריה:רבנים גאורגים
קטגוריה:עולים בשנות ה-1970
קטגוריה:יהדות גאורגיה
קטגוריה:רבנים חרדים ישראלים
קטגוריה:רבני חב"ד
קטגוריה:לוד: רבנים
קטגוריה:ישראלים שנולדו ב-1934
קטגוריה:ישראלים שנפטרו ב-2005
מני ליברטי

**מני ליברטי** (נולד בשנת 1979) הוא קצין בצה"ל בדרגת תת-אלוף, המכהן כראש חטיבת ההפעלה המבצעית באמ"ן. קודם לכן שימש כמפקד חטיבת הקומנדו, קצין אג"ם של פיקוד הדרום, מפקד עוצבת חירם, מפקד בא"ח נח"ל ומפקד גדס"ר נח"ל.

## ביוגרפיה
ליברטי נולד וגדל בדימונה. התגייס לצה"ל בנובמבר 1997, ושובץ בגדוד חרוב. עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס שב לגדוד חרוב ומונה למפקד מחלקה. בשנת 2000 שימש כסגן מפקד פלוגת החוד בגדוד חרוב, והשתתף בפעילות מבצעית באזור העיר שכם. לאחר מכן מונה למפקד הפלוגה המסייעת בגדוד חרוב, והוביל אותה בלחימה בין היתר במבצע חומת מגן. בשנת 2003 עבר לחטיבת הנח"ל ומונה למפקד פלוגת הכשרות בגדס"ר נח"ל בעת הקמת הגדוד. לאחר מכן מונה למפקד פלגת לוחמים ביחידת דובדבן בין השנים 2004–2005, והשתתף במבצעים מיוחדים, במהלך הלחימה כנגד הטרור הפלסטיני באינתיפאדה השנייה ביהודה ושומרון. בסיום התפקיד יצא ללימודים. במהלך לימודיו פרצה מלחמת לבנון השנייה, הוא קטע את לימודיו, ושובץ כמפקד כוח חילוץ חטיבתי. בשנת 2007 מונה לסגן מפקד גדוד 50, ושימש בתפקיד עד שנת 2008. בהמשך שירת כמפקד מחזור בבא"ח נח"ל בין השנים 2008–2009. לאחר מכן מונה לראש לשכת מפקד פיקוד המרכז, אבי מזרחי בין השנים 2009–2011. בסיום התפקיד יצא ללימודים בפו"ם.

באוקטובר 2012 הועלה לדרגת סא"ל ומונה למפקד גדס"ר נח"ל, והוביל אותו בין היתר במבצע עמוד ענן ובמבצע שובו אחים, לאחר המבצע סיים את תפקידו ביוני 2014. בהמשך שימש כמפקד גדוד הדס בבה"ד 1 בין השנים 2014–2015. לאחר מכן מונה למפקד בא"ח נח"ל בין השנים 2015–2017. ב-20 באפריל 2017 הועלה לדרגת אל"ם ומונה למפקד עוצבת חירם, ושימש בתפקיד בין היתר במהלך מבצע מגן צפוני, את תפקידו סיים ב-10 ביולי 2019. באוגוסט 2019 מונה לקצין אג"ם של פיקוד הדרום, ושירת בתפקיד בין היתר במבצע שומר החומות, את תפקידו מילא עד 11 ביולי 2021. ב-22 באוגוסט 2021 מונה למפקד חטיבת עוז. לאחר סיום תפקידו ב-1 ביוני 2023 יצא ללימודים בארצות הברית.

ב-17 ביולי 2023 הוחלט על העלאתו לדרגת תא"ל ומינויו לראש חטיבת ההפעלה המבצעית באמ"ן.

ב-11 באוגוסט 2025 סוכם על מינויו למפקד עוצבת האש בפיקוד המרכז.

## חיים אישיים
ליברטי מתגורר בקיבוץ בית קמה, נשוי לעינת ואב לשלושה. בעל תואר ראשון במדעי המדינה מאוניברסיטת בר-אילן.

## קישורים חיצוניים

* 
* 
;מפרי עטו:
* 

## הערות שוליים

קטגוריה:מפקדי גדס"ר נח"ל
קטגוריה:מפקדי גדוד הדס
קטגוריה:מפקדי עוצבת חירם
קטגוריה:ראשי חטיבת ההפעלה המבצעית
קטגוריה:קציני אג"ם של פיקוד הדרום
קטגוריה:מפקדי חטיבת עוז
קטגוריה:בוגרי אוניברסיטת בר-אילן
קטגוריה:דימונה: אישים
קטגוריה:בית קמה: אישים
קטגוריה:ישראלים שנולדו ב-1979
עונת 1938/1939 בפוטבול ליג

**עונת 1938/1939** הייתה העונה ה-47 של הפוטבול ליג שהיא הייתה הליגה האנגלית הבכירה בכדורגל. העונה החלה ב-27 באוגוסט 1938 והסתיימה ב-6 במאי 1939. בעונה זו התחרויות התקיימו בליגה הבכירה, בליגת משנה ובדיוויזיון השלישי שחולק ל-2 מחלקות.

הליגה הבכירה כללה 22 קבוצות. אסטון וילה ומנצ'סטר יונייטד היו הקבוצות שעלו מליגת משנה.  

עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון ביחס שערים דורגה במקום גבוה יותר. שיטה זו הייתה בתוקף עד לעונת 1976/1977.

ארסנל זכתה באליפות בפעם החמישית בתולדות המועדון.   

בסוף העונה לליגת משנה ירדו ברמינגהאם סיטי ולסטר סיטי. במקומן לליגה הבכירה עלו בלקברן רוברס ושפילד יונייטד.

## כדורגלנים מצטיינים
טומי לאוטון מאברטון ומיקי פנטון ממידלסבורו כבשו 34 שערים וזכה בתואר מלך השערים. לטומי לאוטון זאת בפעם השנייה ברציפות.

## טבלת הליגה

## קישורים חיצוניים
* נתונים מפורטים מאתר rsssf
* נתונים מאתר worldfootball

## הערות שוליים

קטגוריה:תחרויות כדורגל ב-1938
קטגוריה:תחרויות כדורגל ב-1939
קטגוריה:עונות בפוטבול ליג
קטגוריה:1938 בממלכה המאוחדת
קטגוריה:1939 בממלכה המאוחדת
הבחירות הכלליות בגרמניה 2017

**הבחירות הכלליות בגרמניה** הן הבחירות לבונדסטאג שנערכו ב-24 בספטמבר 2017.

המפלגה הנוצרית-דמוקרטית הגרמנית נותרה המפלגה הגדולה ביותר חרף צמצום בכוחה, המפלגה הסוציאל-דמוקרטית ספגה את השפל הגדול ביותר בתולדותיה מאז 1945, בעוד מפלגת הימין "אלטרנטיבה לגרמניה" נכנסה לראשונה לפרלמנט של הרפובליקה הפדרלית עם 95 מושבים.

## שיטת הבחירות
בבונדסטאג לפחות 598 חברים הנבחרים לתקופת כהונה בת ארבע שנים. 299 חברים נבחרים אישית לפי מחוזות. ולפחות עוד 299 על פי רשימות המפלגה הארציות בתפוצה יחסית. בכך הבוחר מצביע פעם אחת עבור המועמד ופעם שנייה עבור המפלגה.

ראשית נכנסים לפרלמנט הנבחרים שנבחרו אישית. אחר כך נוספים נבחרים לרשימה הארצית כך שמספר הנבחרים הכולל למפלגה יתאים לאחוז הבוחרים שבחרו בה (ברשימות האזוריות והארציות יחד). במקרה שהאחוז הכולל שקבלה מפלגה נמוך מ(האחוז שמייצג) מספר הנבחרים האישיים - לא מתבטלת בחירתם האישית והם נשארים בפרלמנט (בהתאם לרצון הבוחר). ובשל כך מספר הנבחרים בפרלמנט גדל מעבר ל-598. בנוסף לכך, מספר החברים בפרלמנט גדל עוד יותר, על ידי הוספת נבחרים לרשימות הארציות של המפלגות האחרות במטרה לאזן ולהחזיר את הייצוג היחסי של כל מפלגה לאחוז הבוחרים שבחר בה (שוב כדי לממש את רצון הבוחר). לתיאור פשטני זה יש להוסיף התחשבות באחוז החסימה.

## מועמדים ראשיים

## תוצאות
7 מפלגות בסך הכל קיבלו מושבים בפרלמנט. המפלגה הנוצרית הדמוקרטית והמפלגה הסוציאל-דמוקרטית נותרו שתי המפלגות הגדולות ביותר בבונדסטאג, אך שתיהן קיבלו מספר קולות נמוך יחסית בהשוואה לבחירות 2013. מפלגת "אלטרנטיבה לגרמניה" ו"המפלגה הדמוקרטית החופשית" קיבלו די קולות על מנת לקבל מושבים בפרלמנט ואלה היו הבחירות הפדרליות הראשונות שמפלגת הימין הקיצוני "אלטרנטיבה לגרמניה" קיבלה די קולות על מנת להיות מיוצגת בבונדסטאג.

## קישורים חיצוניים

* 
* 

## הערות שוליים

2017
קטגוריה:2017 בפוליטיקה
גרמניה
קטגוריה:2017 בגרמניה
רנו Type JP

ממוזער|290px| רנו Type JP, שנת 1922
**רנו Type JP** (בצרפתית: **Renault Type JP**) היא מכונית סלון מהודרת, מסוג טורפדו, מתוצרת יצרנית הרכב הצרפתית **[[רנו]]** אשר יוצר בין השנים 1921–1922.

## תצורות
* סדאן
* קבריולה

## תמונות

קובץ:Renault Type JP Torpedo 4 von Widerkehr 1922 schräg.JPG| רנו Type JP טורפדו, שנת 1922
קובץ:Renault Type JP Torpedo 4 von Widerkehr 1922 seitlich.JPG| רנו Type JP טורפדו, שנת 1922


## ראו גם
* רנו
* לואי רנו
* רנו Type A
* רנו Type B
* רנו Type C
* רנו Type D
* רנו Type E
* רנו Type G
* רנו Type E
* רנו Type EU
* רנו Type EF
* רנו Type AX
* רנו Type IG
* רנו Type II

## קישורים חיצוניים

## הערות שוליים

קטגוריה:מכוניות סלון
קטגוריה:מכוניות קבריולה
JP
קטגוריה:דגמי מכוניות שהושקו ב-1921
קטגוריה:מכוניות צרפתיות
אביטבול

**אַבּיטְבּוּל** הוא שם משפחה יהודי מרוקאי שפירושו "מתופף" "מייצר תופים" "מוכר תופים" יש סוברים שהמשמעות דווקא נגר ממשמעות המילה בספרדית, גרסה עממית מייחסת את השם לתובל המקראי.

## ִהערות שולייםִ
פטר לקו

**פטר לקו** (בהונגרית: **Lékó Péter**, בסרבית: **Петер Леко**, נולד ב-8 בספטמבר 1979 בסובוטיצה, יוגוסלביה), הוא שחמטאי הונגרי בדרגת רב-אמן. ב-1994 היה לרב-האמן הצעיר ביותר.

ב-2004 התמודד מול ולדימיר קראמניק, האלוף המכהן, באליפות העולם. הדו-קרב הסתיים בתוצאה 7-7, וקראמניק שמר על תוארו.

נכון לספטמבר 2025, מדורג לקו במקום השני בהונגריה וה-58 בעולם.

## הישגים בולטים
לקו ניצח בתחרויות שחמט רבות, ביניהן: התחרויות השנתיות בדורטמונד, ויק-אן-זהה, לינארס והתחרות לזכר טל. הוא ייצג את הונגריה בשמונה אולימפיאדות שחמט בין 1994 ל־2014, בהן זכה במדליית זהב אישית ובשתי מדליות כסף קבוצתיות.

בשנת 1999 הוא ניצח בתחרות השחמט בדורטמונד.

ב־2006 הוא ניצח בתחרות השחמט לזכר טל (קטגוריה 20) ביחד עם רוסלן פונומריוב ולבון ארוניאן.

לקו הוא מאמנו של ילד הפלא הגרמני וינצנט קיימר.

## פטר לקו ב[[אולימפיאדת השחמט]]
בין השנים 1994 ל-2014 השתתף פטר לקו ב-8 אולימפיאדות שחמט:

## מבחר תחרויות בהן השתתף
* אליפות העולם בשחמט 2000 (פיד"ה)
* תחרות העל טאטא סטיל 2013

## קישורים חיצוניים

* 

## הערות שוליים

קטגוריה:רבי-אמנים הונגרים
קטגוריה:נציגי הונגריה באולימפיאדת השחמט
קטגוריה:מאמני שחמט
קטגוריה:הונגרים שנולדו ב-1979
דיזי ריד

**דארן ארתור ריד** (באנגלית: **Darren Arthur Reed**; נולד ב-18 ביוני 1963), הידוע בשם הבמה **דיזי ריד** (באנגלית: **Dizzy Reed**), הוא מוזיקאי אמריקאי.
התפרסם כקלידן של להקת ההארד רוק Guns N' Roses, איתה הוא מנגן מאז שנת 1990.

מלבד סולן הלהקה, אקסל רוז, ריד הוא החבר הוותיק ביותר מאז עידן Use Your Illusion של גאנז אנד רוזס, אשר כלל שני אלבומים וסיבוב הופעות בשם זה.
בשנת 2012, נכנס ריד אל "היכל התהילה של הרוק אנד רול" כחבר של להקת גאנז אנד רוזס, אף-על פי שלא השתתף בטקס.

## ביוגרפיה
ריד נולד בשם דארן ארתור ריד ב-18 ביוני 1963 בהינסדייל, אילינוי, וגדל בקולורדו.
ריד תואר כילד מתבודד ומופנם, אך הכחיש זאת מאז. סבתו החלה ללמד אותו לנגן באורגן כשהיה קטן ולפני שסיים את בית הספר היסודי, הספיק ריד להקים מספר להקות מקומיות קטנות.

## קריירת מוזיקה
כאשר התבגר, חפץ ריד בקריירת מוזיקה בלוס אנג'לס. בשנת 1980 היה שותף להקמת להקת מועדונים בשם "The Wild", איתה ניגן חמש שנים.

ריד נפגש עם להקת גאנז אנד רוזס בשנת 1985, כאשר להקתו קיימה חזרה בסטודיו שכונתי.
ריד מאז שמר על קשר עם סולן גאנז אנד רוזס, אקסל רוז, ובשנת 1990 הוזמן על ידו להצטרף להקלטת שני אלבומי Use Your Illusion.

עד מהרה הפך ריד לחבר מקובל בלהקה, עבודתו על הקלידים נשמעת היטב בכמה שירים מרכזיים בשני האלבומים.
ריד ידוע בתרומתו כקלידן וכפסנתרן בהופעות חיות, וידאו קליפים ושירים של הלהקה, ביניהם: "Estranged", "Live and Let Die", "November Rain", ו-"Knockin' On Heaven's Door".
בנוסף תרם ריד בשירים יותר חדשים של הלהקה, באלבום "Chinese Democracy" משנת 2008.
בהופעות חיות, מנגן ריד על כלי הקשה ומשמש גם כקולות רקע בשירים מסוימים, כדוגמת "Civil War".

### פועלו מחוץ לגאנז אנד רוזס
ריד ניגן באלבומים שונים של חברי להקת גאנז אנד רוזס לשעבר - סלאש, דאף מק'אגן (אלו הצטרפו מחדש ללהקה ב-2016) וגילבי קלארק.
ריד ניגן גם בלהקת הקאברים "Hookers N' Blow" ובלהקת "The Dead Daisies" (לצידו של גיטריסט Guns N' Roses, ריצ'רד פורטוס - שניהם עזבו הלהקה ב-2015, על מנת להתמקד ב-Guns N' Roses).

## דיסקוגרפיה
### עם Guns N' Roses

### עם The Dead Daisies

## קישורים חיצוניים

* 

* 

## הערות שוליים

קטגוריה:מוזיקאי רוק
קטגוריה:חברי להקת Guns N' Roses
קטגוריה:אמריקאים שנולדו ב-1963
הכלה (מירון סימה)

"**הכלה**" (1970) הוא הדפס מאת הצייר הישראלי מירון סימה.

## תיאור
ההדפס "הכלה" מציג כלה לבושה שמלה לבנה ולצידה החתן האוחז בהינומה. סימה יצר את ההדפס בשנת 1970 בטכניקה של חיתוך עץ צבעוני ובמהדורה של 75 עותקים. בנוסף ללוחות העץ, סימה הוסיף לעבודה הדפסה של מרקמים, שמקורם בטקסטיל, טכניקה בה השתמש החל משנות ה-50 של המאה ה-20. דוגמה לכך ניתן לראות בהינומה. העבודה מודפסת על גיליון נייר צבעוני מסוג "קנסון" (Canson), בגובה של 65 ס"מ, וברוחב של 50 ס"מ. בשנת 1970 קיבל סימה מדליית זהב על עבודה זו במסגרת הביאנלה של פירנצה, איטליה.

עותק של ההדפס, שמקורו באוספו של דוד רובינגר, נמצא בארכיון סדנת ההדפס ירושלים והוא נושא הקדשה של האמן לרובינגר. עותק נוסף נמצא באוסף מוזיאון ישראל.

## הערות שוליים

קטגוריה:מירון סימה
קטגוריה:הדפסי עץ
קטגוריה:הדפס ישראלי
קטגוריה:סדנת ההדפס ירושלים
קטגוריה:מוזיאון ישראל: הדפסים
קטגוריה:יצירות משנת 1970
רנו Type MT

ממוזער|290px|רנו Type MT, שנת 1925
**רנו Type MT** (בצרפתית: **Renault Type MT**) היא מכונית ספורט קומפקטית, מסוג טורפדו, מתוצרת יצרנית הרכב הצרפתית **[[רנו]]** אשר יוצרה בין השנים 1923–1925.

## תצורות
* דגם קבריולה, 2 דלתות, 2 מושבים
* דגם קבריולה, 2 דלתות, 4 מושבים
* דגם ואן

## תמונות

קובץ:1925 Renault MT 01.jpg| רנו Type MT, שנת 1925
קובץ:Renault MT 8 CV in Vilnius Energy and Technology Museum.JPG| רנו Type MT
קובץ:Renault Type MT Torpedo 2 mit 4 Sitzen 1924.JPG| רנוType MT , שנת 1924, 4 מושבים
קובץ:Renault Type MT Coupe 1924-1926.JPG |רנו Type MT


## ראו גם
* רנו
* לואי רנו
* רנו Type A
* רנו Type B
* רנו Type C
* רנו Type D
* רנו Type E
* רנו Type G
* רנו Type E
* רנו Type EU
* רנו Type EF
* רנו Type AX
* רנו Type IG
* רנו Type II
* רנו Type MG
* רנו Type KJ
* רנו Type KR

## קישורים חיצוניים

## הערות שוליים

קטגוריה:מכוניות ספורט
קטגוריה:מכוניות קבריולה
MT
קטגוריה:דגמי מכוניות שהושקו ב-1923
קטגוריה:מכוניות צרפתיות
רנו Type MG

ממוזער|290px|רנו Type MG, דגם Landaulet
**רנו Type MG** (בצרפתית: **Renault Type MG**) היא מכונית סלון מהודרת מסוג טורפדו מתוצרת יצרנית הרכב הצרפתית **[[רנו]]** אשר יוצרה בין השנים 1923–1926, בתצורות לנדולט וקבריולה.

ב-1924 עבר הדגם מתיחת פנים, והדגם המחודש נקרא "Type MG 1".

## תצורות
* קבריולה
* לנדולט (Landaulet - הגג נפתח בחלקו)

## תמונות

Renault (6404180291).jpg| לוגו רנו על דגם "רנו Type MG"
Renault touring car (8560736329).jpg|רנו Type MG


## ראו גם
* רנו
* לואי רנו
* רנו Type A
* רנו Type B
* רנו Type C
* רנו Type D
* רנו Type E
* רנו Type G
* רנו Type E
* רנו Type EU
* רנו Type EF
* רנו Type AX
* רנו Type IG
* רנו Type II
* רנו Type MT
* רנו Type KR

## קישורים חיצוניים

## הערות שוליים

קטגוריה:מכוניות סלון
קטגוריה:מכוניות קבריולה
קטגוריה:מכוניות לנדולט
MG
קטגוריה:דגמי מכוניות שהושקו ב-1923
קטגוריה:מכוניות צרפתיות
דיסקוגרפיה של סלינה גומז

הזמרת האמריקאית **[[סלינה גומז]]**, הוציאה לאור שלושה אלבומי אולפן, שלושה מיני-אלבומים, אלבום אוסף, 33 סינגלים (מתוכם שבעה כשיתופי פעולה עם אמנים שונים) ו-31 וידאו קליפים. גומז חתמה לראשונה על חוזה הקלטות עם הוליווד רקורדס בשנת 2008. המיני-אלבום הראשון של גומז, *[[Another Cinderella Story]]*, יצא ב-16 ביוני 2009.

גומז ולהקתה הוציאו לאור את אלבום הבכורה שלהם, *[[Kiss & Tell]]*, ב-29 בספטמבר 2009. האלבום הגיע למקום התשיעי בבילבורד 200 ובמרץ 2010 הגיע למעמד אלבום זהב בארצות הברית. הסינגל השני מהאלבום "Naturally" זכה להצלחה מתונה בארצות הברית, ניו זילנד, קנדה, גרמניה, אירלנד ובריטניה והגיע למעמד אלבום פלטינה באמריקה הצפונית. האלבום השני שלה עם הלהקה, *[[A Year Without Rain]]* יצא לאור ב-17 בספטמבר 2010. הגיע למקום הרביעי בבילבורד 200 ולמעמד אלבום זהב אף הוא. שני סינגלים יצאו מתוך האלבום, "Round & Round" ו-"A Year Without Rain". אלבומה השלישי עם הלהקה, *[[When the Sun Goes Down]]* יצא ב-28 ביוני 2011. הסינגל הראשון מהאלבום, "Who Says" יצא ב-14 במרץ 2011. הסינגל השני מהאלבום, "Love You like a Love Song", יצא ב-28 ביוני 2011. האלבום הגיע למקום השלישי בבילבורד 200 ונשאר בעשירייה הפותחת כחודש שלם. בשבוע הראשון האלבום מכר מעל 78,000 עותקים. הוא הגיע למעמד אלבום זהב ב-17 בנובמבר 2011.

גומז הוציאה את אלבום הסולו הראשון שלה, *[[Stars Dance]]*, ב-2013 והוא הגיע לראש מצעד הבילבורד 200. לפני כן יצא הסינגל "Come & Get It" שזכה להצלחה בארצות הברית, קנדה ובריטניה. לאחר שש שנים עם הוליווד רקורדס, גומז חתמה על חוזה הקלטות עם אינטרסקופ רקורדס ב-2014. כדי לסיים באופן רשמי את החוזה עם הוליווד רקורדס, גומז פרסמה את אלבום האוסף ''For You'' ב-2014. אלבום האולפן השני שלה, ''Revival'', יצא ב-9 באוקטובר 2015, והיה לאלבום השני ברציפות שלה שמגיע לראש מצעד הבילבורד 200. האלבום זכה להצלחה במצעדי האלבומים במספר מדינות, בהן אוסטרליה, קנדה וניו זילנד. ארבעת הסינגלים שלו - "Good for You", "Kill Em with Kindness", "Same Old Love" ו-"Hands to Myself", זכו להצלחה באמריקה הצפונית. מאז צאת אלבומה השני, השתתפה גומז בשיתופי פעולה שונים - "We Don't Talk Anymore", "It Ain't Me", "Wolves" ו-"Taki Taki", שזכו כולם להצלחה בינלאומית. בין השנים 2011 ל-2018, לגומז היה רצף של 16 להיטים שנכנסו ברציפות ל-40 המקומות הראשונים במצעד הבילבורד הוט 100, שזה הרצף הגדול ביותר של אמן אי פעם.

בשנת 2020 הוציאה לאור גומז את אלבומה השלישי, *[[Rare (אלבום של סלינה גומז)|Rare]]*, הראשון מזה כארבע שנים. הוא הגיע לראש מצעד הבילבורד 200, והסינגל המוביל מתוכו - "Lose You to Love Me", הגיע לראש מצעד הבילבורד הוט 100, והיה לסינגל הראשון של גומז שעשה זאת. הפרויקט הראשון בשפה הספרדית של גומז, מיני-אלבום ששמו *[[Revelación]]*, יצא לאור ב-12 במרץ 2021. שיתוף הפעולה שלה עם רימה ברמיקס של "Calm Down" היה להצלחה, והגיע למקום החמישי במצעד "בילבורד גלובל 200".

נכון לאוקטובר 2015, מכרה גומז למעל 6.7 מיליון אלבומים ברחבי העולם, כולל הפרויקטים המשותפים עם הסצנה. נכון למאי 2020, גומז במקום ה-37 ברשימת האמנים המוזרמים ביותר בספוטיפיי עם כ-8.9 מיליארד השמעות, ובמקום ה-9 בקטגוריית הנשים.

## אלבומים
### אלבומי אולפן

### אלבומי אוסף

## מיני אלבומים

## סינגלים

### שיתופי פעולה

### סינגלים שיווקיים

## הופעות נוספות במצעדים

## וידאו קליפים

### הופעות אורח

## ראו גם
* דיסקוגרפיה של סלינה גומז & הסצנה

## ביאורים

## הערות שוליים

גומז, סלינה
קטגוריה:סלינה גומז
רנו Type KJ

[290px|ממוזער|290px|רנו Type KJ טורפדו - מבט לתא הנהג ו[לוח מחוונים]]
ממוזער|290px|רנו Type KJ טורפדו, שנת 1923
ממוזער|290px|רנו Type KJ טורפדו, שנת 1923
**רנו Type KJ** (צרפתית: Renault KJ) היא מכונית סדאן קומפקטית, מסוג טורפדו, מתוצרת יצרנית הרכב הצרפתית **[[רנו]]** אשר יוצרה בין השנים 1923–1924.

מספר המושבים נע בין 3 ל-4 מושבים. הדגם יוצר במספר תצורות: טורפדו, קופה, קבריולה וואן. דגם ה"רנו Type KJ" הוצג לראשונה במונדיאל המכוניות בפריז בשנת 1923.

## תצורות
* טורפדו - 3 מושבים
* טורפדו - לוקסוס סדאן (4 מושבים)
* קבריולה
* קופה
* ואן (טנדר)

## תמונות

קובץ:Renault KJ 4.jpg| רנו Type KJ, טורפדו
קובץ:Renault Type KJ Torpedo 2 1922.JPG| רנו Type KJ, טורפדו
קובץ:Renault KJ 001.jpg| רנו Type KJ
קובץ:Renault Type KJ 1 Torpedo 2 mit 4 Sitzen 1923 schräg 2.JPG| רנו Type KJ, טורפדו, 4 מושבים, שנת 1923
קובץ:Voiture Renault.JPG| רנו Type KJ מסוג ואן (טנדר)


## ראו גם
* רנו
* לואי רנו
* רנו Type A
* רנו Type B
* רנו Type C
* רנו Type D
* רנו Type E
* רנו Type G
* רנו Type E
* רנו Type EU
* רנו Type EF
* רנו Type AX
* רנו Type IG
* רנו Type II
* רנו Type MG
* רנו NN

## קישורים חיצוניים

## הערות שוליים

קטגוריה:מכוניות משפחתיות
קטגוריה:מכוניות קבריולה
קטגוריה:טנדרים
KJ
קטגוריה:דגמי מכוניות שהושקו ב-1923
קטגוריה:מכוניות צרפתיות
קטגוריה:מכוניות סדאן
רוני גולדפיין

**רוני גולדפיין** (נולדה ב-3 בספטמבר 1989) היא שחקנית ישראלית.

## ביוגרפיה
סבה מצד אמה, אריאל וינשטיין, דור חמישי בירושלים, היה חבר הכנסת ועיתונאי וסבתה, צביה וינשטיין, הייתה חברת הנהלת ויצו העולמית. משפחת אביה עלתה לישראל מארצות הברית. סבה, גיל גולדפיין, היה מבקר אומנות בג'רוזלם פוסט, אביה, אדי גולדפיין, הוא מעצב ומרצה לעיצוב גרפי ואימה, נועה גולדפיין, היא קואצ'רית ומגשרת.

רוני גולדפיין נולדה וגדלה בתל אביב, לה אח בכור, דניאל, עורך וצלם. בוגרת מגמת תיאטרון בתיכון א' לאמנויות תל אביב (2007).

בצה"ל שירתה כפקידת מבצעים בחיל האוויר ובאותה תקופה למדה בסדנא "תיאטרון חי" של רחל שור. בתום שירותה הצבאי עברה מכינה למשחק בסמינר הקיבוצים ולמדה משחק בבית הספר למשחק של סמינר הקיבוצים (2014-2011). לומדת משחק אצל אורית שר.

באמצע השנה השלישית ללימודיה בסמינר שיחקה בתפקיד הראשי בהצגה "גאולה" מאת חנוך לוין, בבימויה של טל ברנר, היא גילמה את דמותה של הכבירה. עמרי ניצן צפה בהצגה ולקח את גולדפיין לקאמרי, בו שיחקה ב"תעלת בלאומילך" – מאת אפרים קישון, בבימויים של גורי אלפי ואלי ביז'אווי שרצה כ-150 הצגות. "גאולה" המשיכה והציגה בנחמני ואחר-כך בקאמרי.
[280px|שמאל|ממוזער|מימין לשמאל: [שמואל וילוז'ני, קובי פרג' ורוני גולדפיין, בהצגה "תעלת בלאומילך", הקאמרי, 2014]]
שיחקה בתיאטרון "חני הפקות" בהצגה "דברים שקרו באמת", עיבוד ובימוי של חגית רכבי ניקוליבסקי על פי ספר בשם זה.

שיחקה ב"ידע ואהבה", סרטו של אהרון לוין, לצידו של איצ'ו אביטל.

בשנת 2017 שיחקה גולדפיין בתיאטרון חיפה בהצגה "בעלים ונשים", על פי סרט הקולנוע בשם זה מאת וודי אלן בבימויו של משה נאור. כמו כן שיחקה בהצגת הפרינג' "מר קולפרט" מאת דויד גיסלמן ובפרויקט "מדיאה" מאת אוריפידס בתפקיד מדיאה. הפקה עצמאית של נעם בן אז"ר.

גולדפיין הייתה מועמדת לפרס פרס התיאטרון הישראלי לשחקנית המבטיחה לשנת 2016 על תפקיד סאם בהצגה "בעלים ונשים" של תיאטרון חיפה.

## תפקידים
### תיאטרון

### קולנוע

## קישורים חיצוניים

* 
* חיים נוי, ביקורת: "בעלים ונשים" – החיים על פי וודי אלן – מבריק ומרגש – תיאטרון חיפה, קפה דה מרקר, 31 בינואר 2017
* דבורה שפירא נמיר, "גאולה" – מחזאי: חנוך לוין, בית העיתונאים, 23 באוגוסט 2015

## הערות שוליים

קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:בוגרות בית הספר למשחק של סמינר הקיבוצים
קטגוריה:בוגרי בית הספר למשחק של סמינר הקיבוצים
קטגוריה:בוגרות תיכון עירוני א' (תל אביב)
קטגוריה:בוגרי תיכון עירוני א' (תל אביב)
קטגוריה:ישראליות שנולדו ב-1989
קטגוריה:ישראלים שנולדו ב-1989
אבן ג'יקטילה

**אבן ג'יקטילה** או **ג'יקטיליה** הייתה משפחת חכמים יהודים בספרד.

קטגוריה:שמות משפחה ביהדות ספרד ופורטוגל
אבנדנה

**אַבֶּנְדָנָה** או **אִבְּן דָנָה** הייתה משפחה יהודית מאנוסי ספרד שאחדים מבניה התפרסמו.

קטגוריה:שמות משפחה
קטגוריה:שמות משפחה ביהדות ספרד ופורטוגל